**Ministru kabineta noteikumu projekta** **“Grozījumi Ministru kabineta 2016.gada 6.septembra noteikumos Nr. 590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” pirmās projektu iesniegumu atlases kārtas īstenošanas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk – SAM 4.1.1.) pirmās projektu iesniegumu atlases kārtas ietvaros precizēt pieejamo Kohēzijas fonda (turpmāk – KF) finansējuma apmēru atbilstoši faktiski pieprasītajam KF finansējumam, pagarināt atļauto projektu īstenošanas ilgumu un definēt atbalsta saņemšanas brīdi.Tiesību akts stāsies spēkā pēc tā publicēšanas Latvijas Vēstnesī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti pēc Ekonomikas ministrijas iniciatīvas saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ***Par pieejamo KF finansējuma apmēru***Ministru kabineta 2016.gada 6.septembra noteikumos Nr.590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.590) esošajā redakcijā paredz, ka pirmās atlases kārtas kopējais KF finansējums ir 10 375 825 *euro*, savukārt pieejamais KF finansējums, lai slēgtu līgumus par projektu īstenošanu, līdz 2018.gada 31.decembrim ir 8 360 396 *euro*. Pēc faktiskās situācijas (dati fiksēti uz 2019.gada 9.oktobri) kopējais pieprasītais KF finansējums projektiem, kas ir īstenošanas stadijā vai jau ir pabeigti, ir 5 885 308 *euro*. Līdz ar to ir izveidojies pieejamā KF finansējuma pārpalikums 2 475 088 *euro*. Noteikumu projekts paredz precizēt atlases kārtā pieejamo KF finansējuma apmēru, neizmantoto KF finansējumu 2 475 088 *euro* apmērā novirzot SAM 4.1.1. trešās kārtas īstenošanai. Atlases kārtas finansējuma samazinājums nerada ietekmi uz iznākuma rādītāju sasniegšanu, jo atlases kārta ir noslēgusies un finansējums tiek samazināts par apmēru, kas netika pieprasīts apstiprināto projektu ietvaros. Papildus noteikumu projekts paredz precizēt atlases kārtas ietvaros plānotos iznākuma rādītājus, atbilstoši plānotajai situācijai atbalstīto projektu ietvaros. Pēc Komisijas lēmuma par rezerves izmantošanu, Ekonomikas ministrija veiks MK noteikumu grozījumus, pārdalot rezervi 2 015 429 *euro* apmērā SAM 4.3.1. trešās kārtas īstenošanai. ***Par projektu īstenošanas ilgumu un termiņu***MK noteikumu Nr.590 34.punkta esošā redakcija nosaka, ka projektā iekļautās aktivitātes īstenojamas 24 mēnešu laikā pēc tam, kad ar Centrālo finanšu un līgumu aģentūru (turpmāk – CFLA) ir noslēgts līgums par projekta īstenošanu, bet ne vēlāk kā līdz 2020.gada 31.decembrim. Ekonomikas ministrija kā par SAM 4.1.1 atbildīgā iestāde ir saņēmusi informāciju par nepieciešamību pagarināt līguma termiņu, pārsniedzot MK noteikumu Nr.590 34.punktā noteikto ierobežojumu, būtisku un investīciju un īstenošanas termiņā ietilpīgu projektu ietvaros. Atbalsta saņēmēji ir informējuši par vairākiem faktoriem, kas kavē projektu īstenošanu sākotnēji plānotajā termiņā. Piemēram, projekta ieviešanas laikā, kad tiek gatavota iepirkuma dokumentācija un definēti tehniskie parametri, tiek konstatēts, ka sākotnēji definētie tehniskie parametri nav atbilstoši uzņēmuma faktiskajām vajadzībām un līdz ar to tiek veiktas izmaiņas projektā, kas savukārt būtiski ietekmē projekta īstenošanas gaitu, tostarp iepirkuma veikšanu. Tā pat jāņem vērā, ka būvniecības sezona ir ierobežota un pārtraukums starp būvniecības sezonām var ilgt pat vairāk kā 6 mēnešus, kas attiecīgi kavē projektu īstenošanu par minēto periodu, ja projektā būvniecība netiek uzsākta plānotajā sezonā.Ņemot vērā minēto, secināms, ka, lai netiktu apdraudēta projektu ieviešana, un KF finansējuma investēšana, ir nepieciešams veikt grozījumus MK noteikumu Nr.590 34.punktā un pagarināt atļauto projektu īstenošanas ilgumu. Ņemot vērā atbalsta saņēmēju sniegtās prognozes par projektu izpildes ilgumu, secināts, ka atļauto projektu īstenošanas ilgumu nepieciešams pagarināt par vienu gadu, t.i., noteikt, ka projektu iesniegumos iekļautās aktivitātes īstenojamas 36 mēnešu laikā pēc tam, kad ar CFLA ir noslēgti līgumi par projektu īstenošanu, bet ne ilgāk kā līdz 2021.gada 31.decembrim. Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – MK noteikumi Nr.784) 51.4 punkts nosaka, ka projektu īstenošanas termiņu virs sešu mēnešu ierobežojuma var saskaņot, ja tas atbilst noteiktajiem izņēmuma gadījumiem, vai, ja par to ir pieņemts Ministru kabineta lēmums. Ņemot vērā, ka Noteikumu projekts paredz projektu īstenošanas termiņu par gadu ilgāk, nekā sākotnēji norādīts, Ekonomikas ministrija vienlaikus ar Noteikumu projektu virzīs izskatīšanai valdībā arī Ministru kabineta protokollēmumu, kurā noteikts, ka Sadarbības iestāde (CFLA) SAM 4.1.1 pirmās kārtas ietvaros var pagarināt projekta īstenošanas termiņu par laiku, kas pārsniedz sešu mēnešu termiņu, ja termiņa pagarinājums ir pamatots.***Par atbalsta piešķiršanas brīdi.***MK noteikumi Nr.590 esošajā redakcijā nenosaka atbalsta piešķiršanas brīdi projektu iesniedzējiem, kam atbalsts tiek sniegts saskaņā ar Eiropas Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) un ar Eiropas Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (turpmāk – Komisijas regula Nr.1407/2013). Atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā komercdarbības atbalsts ir ticis piešķirts tā saņēmējam. Komisijas regulas Nr.651/2014 2.panta 28.punktā definēta atbalsta piešķiršanas diena, kas ir diena, kad saņēmējam saskaņā ar piemērojamo valsts tiesisko regulējumu ir nodotas likumīgās tiesības saņemt atbalstu. Savukārt Komisijas regulas Nr.1407/2013 3.panta 4.punktā norādīts, ka *de minimis* atbalstu uzskata par piešķirtu brīdī, kad uzņēmumam saskaņā ar piemērojamo valsts tiesisko regulējumu ir piešķirtas likumīgās tiesības saņemt atbalstu, neatkarīgi no datuma, kurā *de minimis* atbalsts uzņēmumam izmaksāts.Ņemot vērā minēto, atbalsta piešķiršanas diena SAM 4.1.1 pirmās kārtas ietvaros ir diena, kad CFLA ir pieņēmusi lēmumu par projekta iesnieguma apstiprināšanu vai, ja sākotnēji pieņemts lēmums par projekta iesnieguma apstiprināšanu ar nosacījumu, tad atbalsta piešķiršanas diena ir diena, kad CFLA izdevusi atzinumu par lēmumā noteikto nosacījumu izpildi, jeb tas ir brīdis, kad projekta iesniegums tiek apstiprināts un atbalsta saņēmējam ir piešķirtas tiesības saņemt atbalstu. ***Par atbalsta atmaksu, ja finansējuma saņēmējs ir pārkāpis Komisijas regulas Nr. 1407/2013 un (vai) Komisijas regulas Nr.651/2014 prasības***Ievērojot to, ka komercdarbības atbalsts SAM 4.1.1. pirmās atlases kārts ietvaros tiek sniegts saskaņā ar Komisijas regulu Nr.651/2014 un Komisijas regulu Nr.1407/2013, un ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), noteikumu projekts papildināts ar punktu, kas nosaka, ka finansējuma saņēmējam ir pienākums atmaksāt atbalsta sniedzējam visu projekta ietvaros saņemto valsts atbalstu, kas piešķirts saskaņā ar attiecīgo regulu, kopā ar procentiem, ko publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr.794/2004), 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.Papildus Noteikumu projekts paredz tehniski precizēt MK noteikumu Nr.590 2.pielikumu “Pārskats par enerģijas patēriņu pēc energoefektivitātes pasākumu veikšanas ražošanas ēkā vai konkrētajā ražošanas procesā”, jo esošā pārskata forma ir pārāk komplicēta un prasa sniegt informāciju, kas nav nepieciešama, lai novērtētu projekta rādītāju sasniegšanu. Piemēram, 2.2.tabulā “Ražošanas tehnoloģiskās iekārtas” dzēstas kolonnas, kas prasa norādīt enerģijas patēriņu, jo nepieciešamā informācija ir identificējama citās tabulās. Dzēsta 3.1.tabula “Enerģijas patēriņa kopsavilkums”, jo nepieciešamā informācija identificējama citās tabulās. 3.2.- 3.5. sadaļās līdz šim tika prasīts norādīt arī vidējos rādītājus pirms projekta un starpību pēc projekta pa mēnešiem. Tomēr, ņemot vērā, ka projektā rādītāji ir jāsasniedz gadā, nav nepieciešams minēto informāciju norādīt pa mēnešiem, jo tas rada papildus slogu uz atbalsta saņēmējiem. Noteikumu projektā iekļautās prasības uzskatāmas par labvēlīgākām finansējuma saņēmējiem. Papildus Ekonomikas ministrija norāda, ka, ņemot vērā, ka ar Noteikumu projektu tiek radīti finansējuma saņēmējiem labvēlīgāki nosacījumi, personām, kuras nav iesniegušas projektu iesniegumus, nav radušās nekādas tiesības saistībā ar projekta īstenošanu. Līdz ar to tiesiskās paļāvības principa aizskārums attiecībā uz attiecīgajām personām, kas nav iesniegušas projekta iesniegumu, nav konstatēts. Ekonomikas ministrija nav saņēmusi informāciju, ka būtu bijuši tādi potenciālie projekta iesniedzēji, kuri būtu iesnieguši projekta iesniegumu, bet nav to izdarījuši, jo MK noteikumos Nr.590 bija paredzēts īsāks projekta īstenošanas termiņš, nekā paredzēts noteikumu projektā. |
| 3. | Projekta izstrādē iesaistītās institūcijas un publikas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.1.1. pirmās atlases kārtas mērķa grupa ir sīkie (mikro), mazie, vidējie un lielie komersanti, kas veic saimniecisko darbību apstrādes rūpniecības nozarēs. |
| 2. | Tiesiskā regulējuma ietekme uz tautsaimniecību un administratīvo slogu | Nav identificēts administratīvā sloga palielinājums ne atbalsta saņēmējiem, ne Eiropas Savienības fondu vadībā iesaistītajām institūcijām.Noteikumu projekts paredz pozitīvu ietekmi uz tautsaimniecību, jo ar to tiek pagarināts atļautais projektu īstenošanas ilgums, tādējādi mazinot risku, ka atbalsta saņēmēji nepagūs īstenot projektus noteiktajā laikā.Tāpat Noteikumu projekts paredz precizēt SAM 4.1.1. pirmās atlases kārtā pieejamo KF finansējumu atbilstoši faktiski pieprasītajam finansējumam, neizmantoto KF finansējumu pārdalot SAM 4.1.1. trešās atlases kārtas īstenošanai, tādējādi veicinot KF finansējuma investēšanu. |
| 3. | Administratīvo izmaksu monetārs novērtējums | Sadarbības iestādes (CFLA) un Atbildīgās iestādes (Ekonomikas ministrijas) ES fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4.  | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 4 000 000 | -2 000 000 | 1 360 396 | -745453 | 0 | 270 365 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 4 000 000 | -2 000 000 | 1 360 396 | -745453 | 0 | 270 365 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 4 000 000 | -2 000 000 | 1 360 396 | -745453 | 0 | 270 365 | 0 |
| 2.1. valsts pamatbudžets | 4 000 000 | -2 000 000 | 1 360 396 | -745453 | 0 | 270 365 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | MK noteikumos Nr.590 norādītais SAM 4.1.1 pirmās atlases kārtas kopējais KF finansējums ir 10 375 825 *euro*, savukārt pieejamais KF finansējums, lai slēgtu līgumus par projektu īstenošanu, līdz 2018.gada 31.decembrim ir 8 360 396 *euro*. Pēc faktiskās situācijas (dati fiksēti uz 2019.gada 9.oktobri) kopējais pieprasītais KF finansējums projektiem, kas ir īstenošanas stadijā vai jau ir pabeigti, ir 5 885 308 *euro*. Līdz ar to izveidojies pieejamā KF finansējuma pārpalikums 2 475 088 *euro*. Noteikumu projekts paredz precizēt atlases kārtā pieejamo KF finansējuma apmēru, neizmantoto KF finansējumu 2 475 088 *euro* apmērā novirzot SAM 4.1.1. trešās kārtas īstenošanai.Attiecībā uz ietekmi uz budžetu un prognozēm, norādāms, ka līdz šim tika prognozēts, ka SAM 4.1.1. pirmās atlases kārtas ietvaros 2018.gadā tiks izmaksāts KF finansējums 3 000 000 *euro* apmērā, 2019.gadā – 4 000 000 *euro*, bet 2020.gadā – 1 360 396 *euro*. Savukārt 2021.gadā netika plānoti budžeta ieņēmumi vai izdevumi, jo projektu īstenošana sākotnēji bija paredzēta ne ilgāk kā līdz 2020.gada beigām. Ar iepriekš veiktajām prognozēm ir iespējams iepazīties MK noteikumu Nr.590 anotācijās un minēto noteikumu grozījumu anotācijās.Ņemot vērā, ka Noteikumu projekts paredz pagarināt atļauto projektu īstenošanas termiņu par vienu gadu ilgāk, daļa no 2019.gada un 2020.gada prognozes tiek pārcelta uz 2021.gadu, vienlaikus arī samazinot prognozi par 2 475 088 *euro*, kas ir pārpalikums no pieejamā KF finansējuma. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā, ka noteikumu projekts paredz samazināt KF finansējumu atbilstoši faktiski pieprasītajam KF finansējumam un pārdalīt finansējuma pārpalikumu SAM 4.1.1. trešās kārtas īstenošanai, vienlaikus ar Noteikumu projektu izsludināšanai Valsts sekretāru sanāksmē tika virzīts Ministru kabineta noteikumu projekts “Darbības programmas „Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi”.Minētie noteikumu projekti Ministru kabinetā tiks virzīti vienlaicīgi. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks ieviestas prasības no šādiem Eiropas Savienības tiesību aktiem:* 1. Komisijas regula Nr. 651/2014;
	2. Komisijas regula Nr.1407/2013;
	3. Komisijas regula Nr.794/2004.
 |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības: 1. Komisijas regula Nr.651/2014;
2. Komisijas regula Nr.1407/2013;
3. Komisijas regula Nr.794/2004.
 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr. 651/2014 2.panta 28.punkts | Noteikumu projekta 5.punkts | *Ieviesta pilnībā* | *Neparedz stingrākas prasības* |
| Komisijas regulas Nr. 1407/2013 3.panta 4.punkts  | Noteikumu projekta 5.punkts | *Ieviesta pilnībā* | *Neparedz stingrākas prasības* |
| Komisijas regulas Nr.794/2004 10. un 11.pants | Noteikumu projekta 6.punkts | *Ieviesta pilnībā* | *Neparedz stingrākas prasības* |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| **Noteikumu projekti šo jomu neskar** |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ekonomikas ministrijas un Ministru kabineta tīmekļa vietnē ir publicēta informāciju par Noteikumu projektu un tā virzību. |
| 2. | Sabiedrības līdzdalība projekta izstrādē | Noteikumu projekts ir publicēts Ekonomikas ministrijas tīmekļa vietnē:<https://em.gov.lv/lv/par_ministriju/sabiedribas_lidzdaliba/diskusiju_dokumenti/>Tāpat Noteikumu projekts ir publicēts Ministru kabineta tīmekļa vietnē:<https://www.mk.gov.lv/content/ministru-kabineta-diskusiju-dokumenti>Līdz ar to sabiedrībai ir dota iespēja informēt par iebildumiem un priekšlikumiem, ja tādi rodas. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā Atbildīgā iestāde, Centrālā finanšu un līgumu aģentūra kā Sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs R. Nemiro

Vīza:

Valsts sekretārs Ē.Eglītis

Evelīna Matisone; 67013241

Evelina.Matisone@em.gov.lv